Rikunarita-ORG/Wikinium huggingface dataset:
# தொழிற் கட்சி (நோர்வே)

| தொழிற் கட்சி, நோர்வே |
| --- |
| தலைவர் | யோனாசு கார் ஸ்டோர் |
| நாடாளுமன்றத் தலைவர் | யோனாசு கார் ஸ்டோர் |
| குறிக்கோளுரை | "Alle skal med" ("*அனைவரும் பங்குபற்றலாம்*") |
| தொடக்கம் | 1887 |
| தலைமையகம் | ஒசுலோ |
| இளைஞர் அமைப்பு | தொழிலாளர்களின் இளைஞர் முன்னணி |
| உறுப்பினர் | 200,500 56,024 (2014) |
| கொள்கை | சமூக சனநாயகம் ஐரோப்பியவாதம் |
| அரசியல் நிலைப்பாடு | நடுநிலை-இடதுசாரி |
| பன்னாட்டு சார்பு | முற்போக்குக் கூட்டமைப்பு, சோசலிஸ்டு அனைத்துலகம் (பார்வையாளர்) |
| ஐரோப்பிய சார்பு | ஐரோப்பிய சோசலிஸ்டுகளின் கட்சி |
| நிறங்கள் |      சிவப்பு |
| நாடாளுமன்றம் | 55 / 169 |
| மாவட்ட சபைகள் | 278 / 728 |
| மாநகர / நகர சபைகள் | 3,465 / 10,781 |
| சாமி நாடாளுமன்றம் | 10 / 39 |
| இணையதளம் |
| arbeiderpartiet.no |
|

---

\* முன்னாள் உறுப்பினர்: பொதுவுடைமை அனைத்துலகம் (1919–1923), தொழிலாளர், சோசலிச அனைத்துலகம் (1938–1940). |

கட்சித் தலைமையகம்
**தொழிற் கட்சி** (*Labour Party*, நோர்வே: *Arbeiderpartiet*) நோர்வேயின் சமூக-சனநாயக அரசியல்கட்சி ஆகும். இது முன்னாளில் ஆளும் சிவப்பு-பச்சை கூட்டணியின் ஓர் அங்கமாக இருந்தது. இதன் முன்னாள் தலைவர் இயென்சு சுடோல்ட்டென்பர்க் நோர்வேயின் பிரதமராகப் பதவியில் இருந்தார்.

தொழிற்கட்சி அதிகாரபூர்வமாக சமூக சனநாயகக் கோட்பாடுகளைக் கொண்டுள்ளது. 1930களில் இருந்து இதன் குறிக்கோளுரை "அனைவரும் பங்குபற்றலாம்" என்பதாகும். வரிகள் மற்றும் தீர்வைகள் மூலம் பலமான நலப்பணி அரசு ஒன்றை உருவாக்குவதை இக்கட்சி பாரம்பரியக் கொள்கைகளாகக் கொண்டுள்ளது. 1980களில் இருந்து சமூக சந்தைப் பொருளாதாரத்தை தனது கொள்கைகளில் சேர்த்துள்ளது. இதன் மூலம் அரசு-சொத்துக்கள் மற்றும் சேவைகளைத் தனியார்மயமாக்கல், வளர்விகித வரிகளைக் குறைப்பது போன்றவற்றுக்கு ஆதரவளிக்கின்றது.

## மேற்கோள்கள்

## வெளி இணைப்புகள்

* Norwegian Labour Party - Information in English
* Election results for the Labour Party in the 2011 local elections
# சமயச் சுதந்திரம்

Freedom of religion by country (Pew Research Center study, 2009). Light yellow: low restriction; red: very high restriction on freedom of religion.
**சமயச் சுதந்திரம்** அல்லது **நம்பிக்கைக்கான சுதந்திரம்** என்பது தனி நபர்கள் அல்லது சமுகங்கள் எந்த ஒரு சமயம் தொடர்பாகவும், பொதுவிலோ தனிப்பட்ட முறையிலோ, நம்பிக்கைகளை வைத்திருப்பதற்கும், வழிபடுவதற்கும், சடங்குகளை நடத்துவதற்குமான சுதந்திரம் ஆகும். இது எந்த ஒரு சமயம் அல்லது இறைவன் தொடர்பான நம்பிக்கையை வைத்திருக்காமல் இருப்பதற்குமான சுதந்திரமும் ஆகும்.

பல நாடுகளும், மக்களும் சமயச் சுதந்திரம் என்பது அடிப்படை மனித உரிமை என்று கருதுகின்றனர். அரச மதம் ஒன்றைக் கொண்ட நாடுகளில் சமயச் சுதந்திரம் என்பது, அரசு பிற சமயங்களையும் பின்பற்ற அனுமதிக்கும், பிற சமயங்களைக் கைக்கொள்வதற்காக அவர்கள் துன்புறுத்தப்பட மாட்டார்கள் என்றே பொருள்படும்.

## மேற்கோள்கள்
# அரசியல் ஊழல்

ஊழல் மலிவுச் சுட்டெண்ணை குறிக்கும் உலக வரைப்படம். பச்சை நிறம் குறைந்த அளவு ஊழலையும் சிகப்பு நிறம் அதிக அளவு ஊழலையும் குறிக்கும்
ஊழலுக்கு எதிரான ஐக்கிய நாடுகளின் மாநாடு
**அரசியல் ஊழல்** (*political corruption*) என்பது, பொதுவாக, அரச அதிகாரிகள் சட்டத்துக்குப் புறம்பான தனிப்பட்ட இலாபங்களுக்காக அரச அதிகாரத்தைப் பயன்படுத்துவதைக் குறிக்கும். அரசியல் எதிரிகளை அடக்குவதற்காக அரச அதிகாரத்தை முறைகேடாகப் பயன்படுத்துதல், காவல்துறை அட்டூழியம் முதலியவை அரசியல் ஊழல்களாகக் கருதப்படுவதில்லை. அரச பதவி வகிக்கும் ஒருவர் செய்யும் சட்டத்துக்குப் புறம்பான ஒரு செயல், அவருடைய பதவியுடன் நேரடியாகத் தொடர்புபட்டு இருந்தால் மட்டுமே அது அரசியல் ஊழல் ஆகிறது.

எல்லா வகையான அரசாங்கங்களும் அரசியல் ஊழல்களால் பாதிக்கப்படக் கூடியவையே. கையூட்டு, கப்பம், நிதி கையாடல், மோசடி போன்ற பல செயல்பாடுகள் அரசியல் ஊழல்களில் அடங்கும். போதைப்பொருள் கடத்தல், கறுப்புப் பணத்தை வெள்ளையாக்கல், பணக் கடத்தல் போன்றவற்றுக்கு ஊழல் துணை புரிந்தாலும், இது ஒழுங்கமைந்த குற்றச்செயல்களுடன் மட்டும் தொடர்பு உடையது அல்ல. பல நாடுகளில் இது ஒரு அன்றாடச் செயல்பாடாக இருக்கும் அளவுக்குப் பொதுவாக உள்ளது.

சட்டத்துக்குப் புறம்பான ஊழல் என்பதன் சரியான பொருள் நாட்டுக்கு நாடு வேறுபடக்கூடும், சில அரசியலுக்கு நிதியளிக்கும் செயல்பாடுகளை சில நாடுகள் ஏற்றுக்கொள்ளும் அதே வேளை வேறு சில நாடுகள் இவற்றை சட்டத்துக்குப் புறம்பானவையாகக் கருதுகின்றன. சில நாடுகளின் அலுவலர்களுக்கு மிக விரிவான அல்லது சரியான முறையில் வரையறுக்கப்படாத அதிகாரங்கள் உள்ளன. இச் சந்தர்ப்பங்களில் சட்டத்துக்கு அமைந்தவை, சட்டத்துக்குப் புறம்பானவை என்பவற்றை வேறுபடுத்தி அறிதல் கடினமானது.

உலகம் முழுவதிலும் இடம்பெறும் கையூட்டு அல்லது இலஞ்சம் வாங்கல், சுமார் 1 டிரில்லியன் அமெரிக்க டாலர்கள் இருக்கும் என மதிப்பிடப்பட்டுள்ளது. அத்துடன் இந்த ஊழல்களினால் ஏற்படும் சுமை மிகவும் வறுமை நாடுகளில் வாழும் அடிமட்ட பில்லியன் மக்களையே கூடுதலாகப் பாதிப்பதாகவும் தெரிய வருகிறது.

## இவற்றையும் பார்க்க

* ஊழல்
* புலன் விசாரணை கூட்டாட்சிப் பணியகம்
* ஊழலுக்கு எதிரான இந்தியா (இயக்கம்)
* ஊழல் எதிர்ப்பு சுதந்திர ஆணையம் (ஹொங்கொங்)

## உசாத்துணை

## வெளி இணைப்புகள்

விக்கிமீடியா பொதுவகத்தில்,
 Political corruption
என்பதில் ஊடகங்கள் உள்ளன.

* UNODC – United Nations Office on Drugs and Crime – on corruption
* UNODC corruption campaign – Your NO counts!
* Global Integrity Report பரணிடப்பட்டது 2010-03-04 at the வந்தவழி இயந்திரம் – local reporting and scorecards on anti-corruption performance in 90+ countries
* World Bank's Worldwide Governance Indicators Worldwide ratings of country performances on six governance dimensions from 1996 to present.
* UNICORN: A Global Trade Union Anti-corruption Network பரணிடப்பட்டது 2015-02-19 at the வந்தவழி இயந்திரம், based at Cardiff University
* SamuelGriffith.org.au பரணிடப்பட்டது 2009-10-13 at the வந்தவழி இயந்திரம், McGrath, Amy. Chapter Seven "One Vote, One Value: Electoral Fraud in Australia". Proceedings of the Eighth Conference of The Samuel Griffith Society.
* Reducing corruption in public governance : Rhetoric to reality
* Prevention: An Effective Tool to Reduce Corruption
* Reducing corruption at the local level பரணிடப்பட்டது 2011-11-17 at the வந்தவழி இயந்திரம்
* Corrupt Cities : A Practical Guide to Cure and Prevention (162 pages) பரணிடப்பட்டது 2011-07-26 at the வந்தவழி இயந்திரம்
* Index of Economic Freedom
# சான் டியேகோ

| சான் டியேகோ நகரம் |
| --- |
| நகரம் |
| சான் டியேகோ வியாபாரப் பகுதி |
|  கொடி சின்னம் |
| அடைபெயர்(கள்): அமெரிக்காவின் பேரழகான நகரம் |
| குறிக்கோளுரை: Semper Vigilans (இலத்தீன்: எப்பொழுதும் சாகரணமாக) |
|  சான் டியேகோ மாவட்டத்திலும் கலிபோர்னியா மாநிலத்திலும் அமைந்த இடம் |
| நாடு |  ஐக்கிய அமெரிக்கா |
| மாநிலம் | கலிபோர்னியா |
| மாவட்டம் | சான் டியேகோ |
| தோற்றம் | ஜூலை 16 1769 |
| நிருவனம் | மார்ச் 27 1850 |
| அரசு |
|  • மாநகராட்சித் தலைவர் | ஜெரி சான்டர்ஸ் (R) |
|  • வழக்கறிஞர் | மைக் அக்குவைர் |
| பரப்பளவு |
|  • நகரம் | 963.6 km2 (372.1 sq mi) |
|  • நிலம் | 840.0 km2 (324.3 sq mi) |
|  • நீர் | 123.5 km2 (47.7 sq mi) |
| ஏற்றம் | 22 m (72 ft) |
| மக்கள்தொகை  (2006) |
|  • நகரம் | 12,56,951 (8வது) |
|  • அடர்த்தி | 1,494.7/km2 (3,871.5/sq mi) |
|  • பெருநகர் | 29,41,454 டீவானா உள்ளிட: 49,22,723 |
| நேர வலயம் | ஒசநே-8 (PST) |
|  • கோடை (பசேநே) | ஒசநே-7 (PDT) |
| ZIP சுட்டெண் | 92101-92117, 92119-92124, 92126-92140, 92142, 92145, 92147, 92149-92155, 92158-92172, 92174-92177, 92179, 92182, 92184, 92186, 92187, 92190-92199 |
| இடக் குறியீடு | 619/858 |
| FIPS சுட்டெண் | 06-66000 |
| GNIS feature ID | 1661377 |
| இணையதளம் |  |

**சான் டியேகோ** (*San Diego*) அமெரிக்காவின் கலிபோர்னியா மாநிலத்தில் ஒரு முக்கியமான நகரம் ஆகும். இந்நகரம் ஐக்கிய அமெரிக்காவின் எட்டாவது பெரிய நகரமாகும். அமெரிக்காவில் வாழ்வதற்கு ஏற்ற நகரங்களில் இந்நகரமும் ஒன்றாகும்.

## மக்கள்

இந்நகரில் வாழ்பவர்களில் எசுப்பானியர்கள், இந்தியர்கள், ஆப்பிரிக்கர்கள், சீனர்கள் என பலவிதமான இனக்குழுக்களாக வாழ்கின்றனர். 2010ஆம் ஆண்டின் கணக்கின்படி இந்நகரின் மக்கட்தொகை 1,307,402 ஆகும்.

## பொருளாதாரம்

சான் டியேகோ பொருளாதாரத்தின் முக்கிய பகுதிகளாக இருப்பவை பாதுகாப்புத் துறை, பொருள்கள் உற்பத்தி செய்தல் மற்றும் சுற்றுலா துறைகள். இங்கிருக்கும் கடற்கரைகள் பிரபலமானவை. அமெரிக்க தேசிய பூங்கா இந்நகரின் அருகில் உள்ளது.

## மேற்கோள்கள்
# வீட்டுக்கல்வி

வீட்டில் குழந்தைகளுக்கு கல்வி கற்பிக்கும் நபர்
**வீட்டுக்கல்வி** (Homeschooling) **தேர்ந்தெடுக்கப்பட்ட வீட்டுக் கல்வி** ( **EHE** ) என்றும் அழைக்கப்படுகிறது, இது பள்ளி வயதுக் குழந்தைகள் வீட்டிலோ அல்லது பள்ளியைத் தவிர வேறு பல இடங்களிலோ கல்வி கற்பதைக் குறிக்கிறது . பொதுவாக பெற்றோர், ஆசிரியர் அல்லது இணைய வழி ஆசிரியரால் நடத்தப்படுகிறது. இந்த முறையில் பெரும்பாலானவை தனிப்பட்ட கற்றல் முறைகளைப் பயன்படுத்துகின்றன, வீட்டுக்கல்வியின் உண்மையான நடைமுறைகள் நாடுகள் வாரியாக மாறுபடலாம். "வீட்டுக் கல்வி" என்பது முதன்மையாக ஐரோப்பா மற்றும் பல பொதுநலவாய நாடுகளின் உறுப்பினர் நாடுகளில் பயன்படுத்தப்படுகிறது. வீட்டுக்கல்வி என்பது தொலைநிலைக் கல்வியில் இருந்து மாறுபட்டது. இது இணையப் பள்ளின் தேவைகளுடன் இணங்குவதைக் குறிக்கிறது.

## சொற்பிறப்பியல்

"வீட்டுக்கல்வி" என்பது அமெரிக்காவிலும் வட அமெரிக்காவில் உள்ள பிற நாடுகளிலும் பொதுவாகப் பயன்படுத்தப்படும் சொல், "இது முதன்மையாக ஐக்கிய இராச்சியம், ஐரோப்பா மற்றும் பல பொதுநலவாய நாடுகளின் உறுப்பினர் நாடுகளில் பயன்படுத்தப்படுகிறது. வழக்கமான கல்வியினை விட விரைவாக தங்களுக்குத் தேவையான தகவல்களை வீட்டுக்கல்வியின் மூலம் பெறுவதாக சிலர் நம்புகின்றனர்.

## வரலாறு

### ஆரம்பகால வரலாறு

வரலாற்றின் பெரும்பகுதி மற்றும் வெவ்வேறு கலாச்சாரங்களில், குடும்ப உறுப்பினர்கள் மற்றும் உள்ளூர் சமூகங்களால் பாடம் கற்பிக்கும் வீட்டுக்கல்வி ஒரு பொதுவான நடைமுறையாக இருந்தது. தொழில்முறை ஆசிரியர்களிடம் பாடம் கற்றல் என்பது செல்வந்த குடும்பத்தினருக்கு மட்டுமே கிடைக்கக்கூடியதாக இருந்தது. 19 மற்றும் 20 ஆம் நூற்றாண்டுகளில் கட்டாய பள்ளி வருகைச் சட்டங்கள் இயற்றப்பட்டதன் மூலம் வீட்டுக்கல்விக்கான தேவை குறைந்துவிட்டது. இருப்பினும், தனிமைப்படுத்தப்பட்ட சமூகங்களில் இது தொடர்ந்து நடைமுறைப்படுத்தப்பட்டது. 1960கள் மற்றும் 1970களில் தொழில்மயமாக்கப்பட்ட கல்வியில் அதிருப்தியடைந்த கல்வி சீர்திருத்தவாதிகளுடன் வீட்டுக்கல்வி மீண்டும் எழுச்சிபெறத் தொடங்கியது.

## திறனாய்வு

ஆசிரியர்கள் மற்றும் பள்ளி மாவட்டங்களின் சில அமைப்புகள் வீட்டுக்கல்வியை எதிர்க்கின்றன. தேசிய கல்விச் சங்கம், அமெரிக்க ஆசிரியர் சங்கம் மற்றும் தொழில்முறை சங்கம் ஆகியன ஆசிரியர்களுக்கு உரிமம் வழங்கப்பட வேண்டும் என்றும் மாநில அங்கீகாரம் பெற்ற பாடத்திட்டங்களைப் பயன்படுத்த வேண்டும் என்றும் வலியுறுத்தியுள்ளது.

## சான்றுகள்
# காலம் கடந்த நீதி மறுக்கப்பட்ட நீதிக்குச் சமம்

**காலம் கடந்த நீதி மறுக்கப்பட்ட நீதிக்குச் சமம்** ( Justice delayed is justice denied ) என்பது ஒரு சட்ட அறம். பாதிக்கப்பட ஒருவர் தீர்வுக்கான நம்பிக்கை துளியும் இன்றி பாதிப்புகளையும் சுமந்து கொண்டிருப்பது நியாயமன்று என்னும் அடிப்படையில் விரைவான விசாரணை உள்ளிட்ட உரிமைகளைப் பெற்றுத் தர இந்தக் கூற்று வலியுறுத்துகிறது. உலகெங்கும் உள்ள அரசுகளும் நீதிமன்றங்களும் நடப்பில் உள்ள முறைகளின் சிக்கல்கள் காரணமாகவும் தேங்கியுள்ள வழக்குகளின் சுமை காரணமாகவும் குற்றம் சாட்டப்பட்டவருக்கு உள்ள அரசியல் பின்புலம் காரணமாகவும் மிக மெதுவாகச் செயல்படுவதாகக் கருதும் சட்டச் சீர்திருத்தக்காரர்கள், அவற்றுக்கு எதிரான தங்கள் செயற்பாடுகளுக்கு இக்கூற்றினை அடிப்படையாகக் கொண்டு இயங்குகிறார்கள்
# இசுரயேல் அரசு (ஒன்றிணைந்த முடியாட்சி)

| ஐக்கிய இசுரவேல் யூத அரசு ממלכת ישראל המאוחדת United Kingdom of Israel and Judah |
| --- |
| கி.மு. 1030–கி.மு. 930 |
|  |
| தலைநகரம் | கிப்பா (கி.மு. 1030–1010) மகனாயிம்(1010–1008) எபிரோன் (1008–1003) எருசலேம் (1003–930) |
| அரசாங்கம் | முடியாட்சி |
| அரசர் |   |
|  |
| • கி.மு. 1030–1010  | சவுல் |
| • 1010–1008  | இஸ்பால் |
| • 1008–970  | தாவீது |
| • 970–931  | சாலொமோன் |
| • 931–930  | ரெகோபோவாம் |
|  |
| வரலாற்று சகாப்தம் | இரும்புக் காலம் |
|  |
| • சவுல்  | கி.மு. 1030 |
| • சாலொமோன்  | கி.மு. 930 |
|  |
| ஐ.எசு.ஓ 3166 குறியீடு | IL |
|

|  |  |
| --- | --- |
| **முந்தையது** | **பின்னையது** |
|

|  |  |
| --- | --- |
|  | ஒன்றுபட்ட இசுரவேல் குலங்கள் |

 |

|  |  |
| --- | --- |
| யூத அரசு |  |
| இசுரவேல் அரசு (சமாரியா) |  |

 |

 |

நீதித் தலைவர்கள் நூலின்படி சவுலின் ஒன்றிணைந்த முடியாட்சிக்கு முன்பு இசுரயேலர் கோத்திரங்கள் நீதித் தலைவர்கள் என்பவர்களின் கீழ் கூட்டுக் குழுவாக வாழ்ந்தனர். ஆயினும் நீதித் தலைவர் அபிமெலேக் முதலாவது இசுரேலிய அரசராக அறிவிக்கப்பட இருந்தார். ஆகவே அவர் தூபால் போரில் கொல்லப்படும் வரை இசுரவேலை நீதி செய்து ஆண்டார். ஏறக்குறைய கி.மு. 1020 இல் வெளியாரின் பாரிய அச்சுருத்தலால் இசுரயேலர் கோத்திரங்கள் ஒன்றிணைந்த முடியாட்சியை உருவாக்க ஐக்கியப்பட்டனர். சாமுவேல் பெஞ்சமின் கோத்திரத்தைச் சேர்ந்த சவுலை கிட்டத்தட்ட கி.மு. 1026 இல் முதலாவது இசுரவேலின் அரசனாக அபிஷேகம் செய்தார். ஆனால் தாவீது கிட்டத்தட்ட கி.மு. 1009–1000 இல் பலமான ஒன்றிணைந்த இசுரயேலிய முடியாட்சியை உருவாக்கினார்.

தாவீது அரசர் கி.மு. 1006 இல் நாட்டின் தலைநகராக எருசலேமை ஏற்படுத்தினார். இதற்கு முன் எபிரோன் தாவீதிற்குக் கீழ்ப்பட்ட யூத மற்றும் பெஞ்சமினின் தலைநகராகவும், கிப்பா சவுலுக்குக் கீழ்ப்பட்ட ஐக்கிய முடியாட்சி தலைநகராகவும் இருந்தது.

## உசாத்துணை
# விலங்கு அறிதிறன்

நண்டு உண்ணும் குரங்கு ஒன்று ஒரு கல்லை கருவியாகப் பயன்படுத்தி கொட்டையை உடைக்கும் காட்சி
 கேரிப் கிராக்கிள் பறவை வகைகள் நிகழ்த்தும் இந்த 'சரம் இழுத்தல்' போன்ற பரிசோதனைகள் விலங்குகளின் அறிதிறன் பற்றிய புதிய நுண்ணிய தகவல்களை வழங்குகின்றன.
**விலங்கு அறிதிறன்** (animal cognition) என்பது பூச்சிகள் உட்பட மனிதரல்லா விலங்குகளின் மனத் திறன்களை உள்ளடக்கியது. இந்தத் துறையில் பயன்படுத்தப்படும் ஆய்வுகளான விலங்குகளின் பழக்கப்படுத்துதல் மற்றும் கற்றல் பற்றிய ஆய்வுகள் ஒப்பீட்டு உளவியலில் இருந்து உருவாக்கப்படுபவை. விலங்கு அறிதிறன் ஆய்வுகளானது நடத்தையியல், நடத்தை சூழலியல், பரிணாம உளவியல் ஆகியவற்றில் உள்ள ஆராய்ச்சிகளாலும் வலுசேர்க்கப்படுகின்றன; இதன் காரணமாகவே இத்துறையானது சில நேரங்களில் **அறிதிற நடத்தையியல்** (cognitive ethology) என்ற மாற்றுப் பெயராலும் அறியப்படுகிறது. விலங்கு நுண்ணறிவு என்ற சொல்லுடன் தொடர்புடைய பல நடத்தைகளும் விலங்கு அறிதிறனுக்குள் அடக்கப்படுகின்றன.

பாலூட்டிகள் (குறிப்பாக முதனிகள், கடற்பாலூட்டிகள், யானைகள், நாய்கள், பூனைகள், பன்றிகள், குதிரைகள், கால்நடைகள், ரக்கூன்கள் மற்றும் கொறித்துண்ணிகள் உள்ளிட்டவை), பறவைகள் (கிளிகள், கோழிகள், காகங்கள் மற்றும் புறாக்கள் உள்ளிட்டவை), ஊர்வன (பல்லிகள், பாம்புகள் மற்றும் ஆமைகள் உள்ளிட்டவை), மீன் வகைகள் மற்றும் முதுகெலும்பிலிகள் (தலைக்காலிகள், சிலந்திகள் மற்றும் பூச்சிகள் உள்ளிட்டவை) ஆகியவற்றில் விலங்கு அறிதிறன் குறித்து ஆராய்ச்சியாளர்கள் ஆய்வு செய்துள்ளனர்.

## இவற்றையும் பார்க்க

* அறிதிறன்
* உணர்வு நிலை
* விழிப்புணர்வு
* சுயவிழிப்புணர்வு

## உசாத்துணை

## மேலும் படிக்க

## வெளியிணைப்புகள்

விக்கிமீடியா பொதுவகத்தில்,
 விலங்கு அறிதிறன்
என்பதில் ஊடகங்கள் உள்ளன.

* வார்ப்புரு:Cite SEP
* வார்ப்புரு:Cite SEP
* Fox, Douglas (14 June 2011). "The limits of intelligence". *Scientific American* **305** (1): 36–43. doi:10.1038/scientificamerican0711-36. பப்மெட்:21717956. Bibcode: 2011SciAm.305f..36F.
* Kamil A, Bond A. "Center for Avian Cognition". University of Nebraska.
* "Animal Cognition Network". Archived from the original on 2008-05-09.
* "Animal Minds". *Internet Encyclopedia of Philosophy*.
# விலங்கு அறுப்பு

ஜோஸ்ட் அம்மான் என்பவரால் வரையப்பட்ட *கசாப்புக்காரரும் அவரது உதவியாளரும்* என்ற ஓவியம் (1568).
**விலங்கு அறுப்பு** அல்லது **விலங்குப் படுகொலை** (**animal slaughter**) என்பது விலங்குகளைக் கொல்வது ஆகும். இது பொதுவாக கால்நடைகள் உள்ளிட்ட வளர்ப்பு விலங்குகளை கொல்வதைக் குறிக்கிறது. ஒவ்வொரு ஆண்டும் 80 பில்லியன் நிலவாழ் விலங்குகள் உணவுக்காகக் கொல்லப்படுவதாக மதிப்பிடப்பட்டுள்ளது. பெரும்பாலான விலங்குகள் உணவுக்காக வெட்டப்பட்டுக் கொல்லப்பட்டாலும், உடற் தோலை அறுவடை செய்வதற்காகவும், நோய்வாய்ப்பட்டு மனித நுகர்வுக்குப் பொருத்தமற்றதாக இருத்தல் அல்லது இனப்பெருக்க இருப்பை பராமரிக்கும் பண்ணைகளில் உபரியாக இருத்தல் உள்ளிட்ட பிற காரணங்களுக்காகவும் விலங்குகள் கொல்லப்படுகின்றன. விலங்கு அறுப்பு என்பது பொதுவாக உடலில் சில ஆரம்ப வெட்டுக்களைச் செய்து, உடலின் பெரும் துவாரங்களைத் திறந்துக் குடல் உள்ளிட்ட மனித நுகர்வுக்குப் பயன்படாத பாகங்களை அகற்றுவதைக் குறித்தாலும், அறுப்பின் போது பொதுவாக அவ்விலங்கின் சடலம் பெரும்பாலும் ஒரே துண்டாக வைக்கப்படுகிறது. இத்தகைய செயல்முறைகள் பெரும்பாலும் காட்டில் வேட்டையாடுபவர்களாலும் அடிதொட்டித் தொழிலாளர்களாலும் செய்யப்படுகிறது. இதன் பின்னர், அந்தச் சடலமானது சிறிய துண்டுகளாக வெட்டப்படுகிறது.

2019-ல் இறைச்சிக்காகக் கொல்லப்பட்ட நிலவாழ் விலங்குகளின் எண்ணிக்கை| விலங்குகள் | கொல்லப்பட்ட எண்ணிக்கை |
| --- | --- |
| கோழி | 72,11,87,79,000 |
| வாத்து | 3,31,18,99,000 |
| பன்றி | 1,34,85,41,419 |
| அன்னம் | 72,36,48,000 |
| வான்கோழி | 63,59,55,000 |
| முயல் | 63,30,13,000 |
| செம்மறியாடு | 60,23,19,130 |
| ஆடு | 50,28,08,495 |
| மாடு | 32,45,18,029 |
| எலி | 7,09,77,000 |
| புறா உள்ளிட்ட பறவைகள் | 4,62,16,000 |
| எருமை | 2,76,92,388 |
| குதிரை | 49,40,693 |
| ஒட்டகம் | 29,91,884 |
| கழுதை | 19,58,602 |
| இதர ஒட்டக வகைகள் | 9,67,656 |
| மான் | 6,28,542 |
| கோவேறு கழுதை | 1,30,804 |

உணவுக்காக பொதுவாகக் கொல்லப்படும் விலங்குகளாவன மாடு, எருமை, கன்று, செம்மறி ஆடு, ஆடு, ஆட்டுக்குட்டி, பன்றி, மான், குதிரை, கோழி வகைகள் (முக்கியமாக கோழி, வான்கோழி, வாத்து), பூச்சிகள் (வணிக இனமான வெட்டுக்கிளி உள்ளிட்டவை), மற்றும் அதிக அளவில் மீன்கள் (மீன் வளர்ப்புத் தொழிலில்). 2020-ம் ஆண்டில் பெளனாலைடிக்ஸ் (Faunalytics) என்ற அமைப்பு சீனா, ஐக்கிய அமெரிக்கா மற்றும் பிரேசில் ஆகியவை அதிக எண்ணிக்கையிலான பசுக்கள் மற்றும் கோழிகளைக் வெட்டும் நாடுகள் என்று கண்டறிந்துள்ளது. பன்றிகளைக் கொல்வதில் சீனா முதலிடம் வகிக்கிறது. அதைத் தொடர்ந்து ஐக்கிய அமெரிக்கா, ஜெர்மனி, ஸ்பெயின், வியட்நாம் மற்றும் பிரேசில் ஆகிய நாடுகள் பன்றிகளை அதிகமாகக் கொல்கின்றன. செம்மறி ஆடுகளின் சதவீத வரைபடத்தைப் பொருத்தமட்டில், ஆடுகளை அதிக அளவில் வெட்டுவதில் மீண்டும் சீனா முதலிடம் வகிப்பதைக் காணமுடிகிறது. அதற்கு அடுத்தபடியாக ஆஸ்திரேலியா மற்றும் நியூசிலாந்து விளங்குகின்றன. சீனா, இந்தோனேசியா, பெரு, இந்தியா, ரஷ்யா மற்றும் ஐக்கிய அமெரிக்கா ஆகிய நாடுகள் மீன்களை அதிக அளவில் (டன்களில்) உற்பத்தி செய்துக் கொல்கின்றன.

## மேலும் காண்க

* விலங்கு வன்கொடுமை
* விலங்குத் தொழிற்கூட்டு
* விலங்கினவாதம்
* பண்டமாக்கல்

## ஆதாரங்கள்

## வெளி இணைப்புகள்

* Canada Agricultural Products Act R.S., 1985, c. 20 (4th Supp.) பரணிடப்பட்டது 2005-08-31 at the வந்தவழி இயந்திரம்
* Humane Slaughter of Livestock Regulations
* Slovak Pig Slaughter and Traditional Sausage Making – article in English with detailed pictures of a Slovak family slaughtering a pig in the traditional style
* Live Counter About Slaughtered Animals Worldwide
# பிரித்தானிய கொலம்பியா

| British Columbia பிரித்தானிய கொலம்பியா
Colombie-Britannique |
| --- |
|  [[Flag of British Columbia பிரித்தானிய கொலம்பியா|கொடி]] [[Coat of arms of British Columbia பிரித்தானிய கொலம்பியா|சின்னம்]] |
| குறிக்கோளுரை: *Splendor sine occasu* (இலத்தீன்: "Splendour without diminishment") |
|  Map of Canada with British Columbia பிரித்தானிய கொலம்பியா highlighted |
| Confederation | ஜூலை 20, 1871 (6ஆம் மாகாணம்) |
| Capital | விக்டோரியா |
| Largest city | வான்கூவர்  |
| Largest metro | வான்கூவர் மாநகரம் |
|  |
| அரசு |
|  • வகை | அரசியல்சட்ட முடியாட்சி |
|  • [[துணை ஆளுனர் of British Columbia பிரித்தானிய கொலம்பியா|துணை ஆளுனர்]] | ஜேனட் ஆஸ்டின் |
|  • [[Premier of British Columbia பிரித்தானிய கொலம்பியா|Premier]] | டேவிட் எபி (பிரித்தானிய கொலம்பியா லிபரல் கட்சி)  |
| Federal representation | (in Canadian Parliament) |
| House seats | 36 of 338 (10.7%) |
| Senate seats | [[List of British Columbia பிரித்தானிய கொலம்பியா senators|6 of 105]] (5.7%) |
|  |
| பரப்பளவு |
|  • மொத்தம் | 9,44,735 km2 (3,64,764 sq mi) |
|  • நிலம் | 9,25,186 km2 (3,57,216 sq mi) |
|  • நீர் | 19,549 km2 (7,548 sq mi)  2.1% |
|  • பரப்பளவு தரவரிசை | Ranked 5வது |
|   | 9.5% of Canada |
| மக்கள்தொகை  (2008) |
|  • மொத்தம் | 44,28,356 (மதிப்பு) |
|  • தரவரிசை | Ranked 3வது |
| இனம் |  |
| Official languages | ஆங்கிலம் (*நடப்பின்படி மெய்யான*) |
|  |
| GDP |
|  • Rank | 4வது |
|  • Total (2006) | C$179.701 பில்லியன் |
|  • Per capita | C$41,689 (7வது) |
| நேர வலயம் | UTC−8 & −7 |
| Postal abbr. | BC |
| Postal code prefix | V |
| ஐஎசுஓ 3166 குறியீடு | CA-BC |
| Flower | Pacific dogwood |
| இணையதளம் | www.gov.bc.ca |
| Rankings include all provinces and territories |

**பிரித்தானிய கொலம்பியா** (British Columbia) கனடாவின் தென்மேற்கு பகுதியில் அமைந்த மாகாணமாகும். இதன் தலைநகரம் விக்டோரியா, மிகப்பெரிய நகரம் வான்கூவர். 2008 மதிப்பீட்டின் படி 4,428,356 மக்கள் வசிக்கின்றனர்.

## மேற்கோள்கள்
# முழு விடுதலை

அரசின்மைவாதிகளும் எதிர்பாசிச ஆர்வலர்களும் விலங்கின விடுதலைக்காகப் போராடும் காட்சி
**முழு விடுதலை** (**Total liberation**) என்பது அரசின்மைவாதத்தை விலங்கின மற்றும் புவி விடுதலைக்கான அர்ப்பணிப்புடன் இணைக்கும் ஒரு அரசியல் தத்துவமும் இயக்கமும் ஆகும். இது **முழு விடுதலைச் சூழலியல்** (**total liberation ecology**) என்றும் **நனிசைவரசின்மைவாதம்** (**veganarchism**) என்றும் குறிப்பிடப்படுகிறது. அரசின்மைவாதத்திற்கான பாரம்பரிய அணுகுமுறைகள் பெரும்பாலும் அரசு மற்றும் முதலாளித்துவத்தை எதிர்ப்பதில் கவனம் செலுத்துகையில் முழு விடுதலையானது இவற்றோடு கூடுதலாக மனித ஒடுக்குமுறையின் அனைத்து கூடுதல் வடிவங்களையும் மேலும் மற்ற விலங்குகள், சுற்றுச்சூழல் அமைப்புகள் ஆகியவற்றின் மீதான மனித ஒடுக்குமுறையையும் எதிர்ப்பதில் கவனம் செலுத்துகிறது. முழு விடுதலையின் ஆதரவாளர்கள் பொதுவாக அனைத்து வகையான ஆதிக்கங்களையும் படிநிலைகளையும் அகற்றும் நோக்கில் நேரடி நடவடிக்கையைப் பயன்படுத்தும் ஒரு முழுமையான பல்துறை அணுகுமுறையை மேற்கொள்கின்றனர். அரசு, முதலாளித்துவம், ஆணாதிக்கம், நிறவாதம், பொதுப்பாலினவாதம் (heterosexism), பிறப்புப் பாலினவாதம் (cissexism), இயலாமைவாதம் (disablism), வயோதிகவாதம் (ageism), விலங்கினவாதம், சூழலியல் ஆதிக்கம் உள்ளிட்டவை இதன் பொதுவான எடுத்துக்காட்டுகள் ஆகும்.

## இவற்றையும் காண்க

* அரசின்மைவாதமும் விலங்குரிமையும்
* பசுமை அரசின்மைவாதம்

## மேற்கோள் தரவுகள்

## மேலும் படிக்க

* Hines, Frankie (2021). *Evading Representation: The Literature of Contemporary U.S. Anarchism* (PhD). University of Westminster. doi:10.34737/vq232.
# இந்திய சமயங்களில் விலங்குரிமை

சமணக் கோயிலில் காணப்படும் இச்சிற்பத்தில் "அகிம்சையே தலையாய அறம்" என்று சமஸ்கிருதத்தில் எழுதப்பட்டுள்ளது.
இந்து, சமணம், மற்றும் பௌத்தம் உள்ளிட்ட இந்தியச் சமயங்களில் விலங்குரிமை பற்றிய சிந்தனைகள் இச்சமயங்களின் அடிப்படைத் தத்துவமான அகிம்சைக் கோட்பாட்டிலிருந்து எழுகின்றன.

மனிதர்களைப் போலவே விலங்குகளும் ஆன்மாவைக் கொண்டிருக்கின்றன என்று இந்து சமயம் கூறுகிறது. இதன்படி உணர்திற உயிரினங்கள் இறந்த பின்னர் மீண்டும் மனிதனாகவோ அல்லது வேறு விலங்காகவோ மறுபிறவி எடுக்க வல்லவை என்று இந்துக்களால் நம்பப்படுகிறது. இந்த நம்பிக்கைகளின் விளைவாக இந்துக்கள் பலரும் சைவ உணவுமுறையைக் கடைப்பிடிப்பவர்களாக உள்ளனர். அகிம்சைக் கோட்பாட்டினைக் இந்து சமயத்தைக் காட்டிலும் கடுமையாக எடுத்துரைக்கும் சமணக் கோட்பாடு சைவ உணவுமுறையை முற்றிலும் கட்டாயமாக ஆக்குகிறது. இந்து, சமண மதங்களைப் போலவே மகாயான பௌத்தமும் விலங்குகளைக் கொல்வதைத் தடை செய்வதால் மஹாயான பௌத்தர்களும் சைவ உணவுமுறையைப் பின்பற்றுபவர்களாக உள்ளனர்.

## இந்து மதம்

அனைத்து உயிரினங்களிலும் கடவுளின் ஒரு பகுதி வாழ்வதாகவும் அதுவே ஆத்மா என்று அழைக்கப்படுவதாகவும் இந்து மதம் போதிக்கிறது. இதன் காரணமாகவே விலங்குகள் புனிதமாகக் கருதப்பட்டு மரியாதையுடன் நடத்தப்பட வேண்டும் என்று இந்துக் கோட்பாடுகள் கற்பிக்கின்றன.

இந்து மதத்தில் புலி, யானை, எலி என பலதரப்பட்ட விலங்குகளும் போற்றப்படுகின்றன. குறிப்பாக, பசு இறையின் உருவாகப் போற்றப்படுகிறது.

அனைத்து உயிரினங்களின் மீதும் கருணை காட்ட வேண்டுமென்பது காந்தியடிகளின் போதனைகளில் மிக முக்கியமானதாகும். அவர் விலங்குப் பரிசோதனையையும் விலங்கு வன்கொடுமையையும் எதிர்த்தவர் என்பது குறிப்பிடத்தக்கது.

## சமண மதம்

கிட்டத்தட்ட இந்தியாவில் உள்ள அனைத்து ஜைன சமூகங்களும் காயமுற்ற விலங்குகளையும் ஆதரவற்ற விலங்குகளையும் பராமரிப்பதற்காக விலங்கு மருத்துவமனைகளை நிறுவியுள்ளன. சமணர்கள் பலரும் வதைகூடங்களிலிருந்து விலங்குகளை மீட்பதை வழக்கமாகக் கொண்டுள்ளனர்.

## பௌத்த மதம்

"நாம் மற்றவர்களுக்குத் துன்பங்களை தராதிருந்தால் மட்டுமே நாம் துன்பத்திலிருந்துத் தப்பிக்க முடியும்" என்று மஹாயான பௌத்தம் போதிக்கிறது. இதன் விளைவாக மகாயான பௌத்தர்கள் சைவ உணவுமுறையினைக் கடைபிடிப்பவர்களாக உள்ளனர்.

## மேற்கோள்கள்
# அகிம்சை

மகாவீரா்
**அகிம்சை**, அல்லது **அஹிம்சை** (ஒலிப்பு) (சமக்கிருதம்: अहिंसा, ஆங்கிலம்: *Ahimsa*, பாளி: ‘காயப்படுத்தாமை' அல்லது ‘இரக்க உணர்வு' என்று பொருள்படும்) இந்திய சமயங்களில் ஒரு முக்கிய ஒழுக்கத்தைக் குறிக்கிறது.

“ஹிம்சை” என்பது ‘காயம்’ அல்லது ‘தீங்கு’ ஆகும். ‘அஹிம்சை’ இதற்கு எதிா்மாறான பொருள் கொண்டது. அதாவது "காயம் ஏற்படுத்தாதீா்கள்", “தீங்கு செய்யாதீா்கள்” என்பது பொருள். அகிம்சை என்பது அறப் போராட்டத்தையும் குறிக்கும். அனைத்து உயிரினங்களுக்கும் பொருந்தும் என்று இந்திய மதங்கள் குறிப்பிடுகின்றன.

சைனம், இந்து சமயம், பௌத்தம் ஆகியவற்றில் ‘அகிம்சை’ என்பது ஒரு முக்கிய அம்சமாகும். அகிம்சை என்பது பல பரிமாணக் கருத்துகளைக் கொண்டது. பிறரின் காயத்தைத் தடுக்க, தன்னைத்தானே காயப்படுத்திக் கொள்ளுதல் என்றும் பொருள்படும். இந்து மதத்தின் பண்டைய அறிஞா்கள், அகிம்சைக் கொள்கைகளில் முன்னோடியாக இருந்தனா். காலப்போக்கில் அகிம்சை கொள்கைகளை பூா்த்தி செய்தனா். அகிம்சை, ஜைனத்தின் நெறிமுறை தத்துவத்தில் ஒரு அசாதாரண நிலையை அடைந்துள்ளது. பொ.ஊ.மு. முதலாம் நூற்றாண்டுக்கும் பொ.ஊ. 5-ம் நூற்றாண்டுக்கும் இடையில் வாழ்ந்த தமிழ்ப் புலவரான வள்ளுவர் அகிம்சை மற்றும் புலால் மறுத்தலை தனிநபர் நற்பண்புகளாக வலியுறுத்தி அவற்றை தனது நூலின் மைய போதனைகளாக அமைத்தார். மிகப் பிரபலமாக, மகாத்மா காந்தி அகிம்சை கொள்கையில் உறுதியாக இருந்தார். ‘காயப்படுத்தாமை‘ என்பது ஒருவரின் சொல், செயல், வாா்த்தை மற்றும் எண்ணம் இவை அனைத்தையும் உள்ளடக்கியது.

## மேற்கோள்கள்